CELEX: 62008TN0443
Language: fi
Date: 2008-10-06 00:00:00
Title: Asia T-443/08: Kanne 6.10.2008 — Saksin vapaavaltio ja Saksi-Anhaltin osavaltio v. Euroopan yhteisöjen komissio

20.12.2008   
            
            
               FI
            
            
               Euroopan unionin virallinen lehti
            
            
               C 327/35
            
         Kanne 6.10.2008 — Saksin vapaavaltio ja Saksi-Anhaltin osavaltio v. Euroopan yhteisöjen komissio
   (Asia T-443/08)
   (2008/C 327/63)
   Oikeudenkäyntikieli: saksa
   Asianosaiset
   
      Kantaja: Saksin vapaavaltio ja Saksi-Anhaltin osavaltio (asiamies: Rechtsanwalt U. Soltész)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 23.7.2008 tekemän päätöksen 1 artikla on kumottava EY 231 artiklan 1 kohdan nojalla siltä osin kuin komissio toteaa tässä päätöksessä, että
               
                           a)
                        
                        
                           Saksan tekemää pääomansijoitusta Leipzig/Hallen lentokentän uuden eteläisen kiitoradan rakentamista varten käsitellään EY 87 artiklan 1 kohdassa tarkoitettuna valtiontukena ja
                        
                     
                           b)
                        
                        
                           tämän ”valtiontuen” määräksi arvioidaan 350 miljoonaa euroa.
                        
                     
         
               —
            
            
               komissio on velvoitettava korvaamaan oikeudenkäyntikulut ensimmäisen oikeusasteen tuomioistuimen työjärjestyksen 87 artiklan 2 kohdan nojalla.
            
         Oikeudelliset perusteet ja pääasialliset perustelut
   Kantajat vastustavat Saksan DHL:n ja Leipzig/Hallen lentokentän hyväksi toteuttamista toimenpiteistä 23.7.2008 tehdyn komission päätöksen K(2008) 3512 lopullinen (C 48/2006, ex N 227/2006) 1 artiklan ensimmäisen osan toteamuksia, joilla todetaan Saksan Leipzig/Hallen lentokenttään tekemä pääomansijoitus valtiontueksi ja arvioidaan tämän tuen määräksi 350 miljoonaa euroa.
   Kantajat esittävät kanteensa tueksi seitsemän kanneperustetta:
   Ensinnäkin kantajat esittävät, että tukimääräyksiä ja -säännöksiä ei sovelleta, koska siltä osin kuin kyse on paikallislentokenttäinfrastruktuurin laajentamisesta, kyseessä ei ole näissä määräyksissä ja säännöksissä tarkoitettu yritys.
   Toiseksi Flughafen Leipzig/Halle GmbH on valtiollinen yhtä tarkoitusta varten perustettu yhtiö (single purpose vehicle), joka toimii yksityisoikeudellisessa muodossa ja jota ei voida pitää tuen saajana sikäli kuin valtio tarjoaa sille varat, jotka ovat sille tarpeen sen tehtävien hoitamisessa.
   Kolmanneksi riidanalainen päätös on ristiriitainen, koska siinä käsitellään Flughafgen Leipzig/Halle GmbH:ta sekä tuen saajana että tuen antajana.
   Neljänneksi vuonna 2005 julkaistujen suuntaviivojen (1) soveltamisella ennen niiden julkaisemista tapahtuneisiin tosiseikkoihin loukataan taannehtivuuden kieltoa, oikeusvarmuutta, luottamuksensuojaa ja yhdenvertaisuutta. Kantajan käsityksen mukaan olisi pitänyt soveltaa pelkästään vuonna 1994 julkaistuja komission suuntaviivoja (2).
   Lisäksi kantaja väittää, että uudet suuntaviivat ovat yhteisön primaarioikeuden vastaisia, koska siitä syystä, että paikallislentokenttien hoitajat eivät ole yrityksiä, suuntaviivat ovat asiallisesti sopimattomia ja itsessään ristiriitaisia. Vuoden 2005 sääntöjen nojalla myös lentokenttien rakentamiseen sovelletaan tukisääntöjä, kun taas aikaisemmissa, vuoden 1994 suuntaviivoissa tämä toiminta oli nimenomaisesti jätetty tukia koskevan oikeuden soveltamisalan ulkopuolelle. Kun otetaan huomioon vanhojen ja uusien suuntaviivojen täysin päinvastainen sisältö ja se, että vuonna 1994 annettuja suuntaviivoja ei ole kumottu, on epäselvää, miten lentokenttäinfrastruktuurin rahoitusta on oikeudellisesti arvioitava.
   Kuudenneksi kantaja esittää, että komissio on tehnyt menettelyllisen virheen, koska se ei ole soveltanut asetuksen N:o 659/1999 (3) säännöksiä voimassa olevista tuista pääomasijoituksiin, joita se piti tukena.
   Seitsemänneksi vuoden 2005 suuntaviivoihin loukataan myös jäsenvaltioiden ja komission välistä toimivallan jakoa, koska komissio venyttää toimivaltaansa EY:n perustamissopimuksessa määrättyjen puitteiden ulkopuolelle ottamalla käyttöön lavean tulkinnan EY 87 artiklan 1 kohdassa tarkoitetun ”yrityksen” tunnusmerkeistä ja tämän lavean tulkinnan perusteella asettaa kansallisten viranomaisten hallinnolliseen toimivaltaan kuuluvia asioita yhteisön toimielimien valvontaan.
   
      (1)  Komission tiedonanto — Yhteisön suuntaviivat lentoasemien rahoittamisesta ja alueellisilta lentoasemilta liikennöivien lentoyhtiöiden toiminnan aloittamista koskevasta valtiontuesta (EUVL 2005, C 312, s. 1)
   
      (2)  Komission tiedonanto Euroopan yhteisöjen perustamissopimuksen 92 ja 93 artiklan ja Euroopan talousalueesta tehdyn sopimuksen 61 artiklan soveltamisesta valtiontukiin ilmailualalla (EYVL 1994, C 350, s. 7).
   
      (3)  Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annettu neuvoston asetus (EY) N:o 659/1999.